3. मिसनखौ जागायजेननो सरासनस्रा आकाद सा 101 सोद्रोमाजों दानायनि बोसोन होनाय जादोंमोन। सामलाय आफादा सरासनस्रा आफादनिफ्राय बोसोन मोननो हानाय बादियै मोनथाम थाखोवारि दाथाय खालामनो साननाय जादोंमोन। राव सोलायनाय दामिन गुबुन गुबुन राव सोलायनाय गौथुम, उदां लिगिरि CSTT,NBT, साहित्य अकाडेमी ICSSR, ICPR बायदिनि मासिगिरि/ बोसोनगिरि/ नेहाथारि, रावसोलायनाय आरो बेजों सोमोनदो गोनां फराफारि (हिन्दी/इंराजी/ राव बिगियान / रुजुथाय थुनलाइ बायदि बायदि ) एबा रावसोलायनाय फोरोंथायाव M.A./M.Phil. PG. डिप्लोमा फराफारि सोलि होनाय मुलुगसोलोंसालिनि रोंगौथि गोनां रोंगौसा, गुबुन गुबुन बिफाननि (जेरै – आयेन, फाहामथाय , जिव बिगियान , समाज बिगियान, थुनलाइ आरिमु बायदि बायदि) रोंगौसाफोरखौ सोद्रोमा महरै लानानै GC दानायनि बाथ्रा साननाय जादोंमोन। बेनि अनगायैबो , सुबुं सम्पद जौगाखां , हारिमुवारि, नखर बिफान (सोरखारि राव बिफानखौ लाफानानै ), खारिथि एबा फोमावदिं , सुबुं फोनाजाब एबा खारिथि बिरोंदामिन आरो बायजो हादरारि बिफान बायदि बिफाननि सिङाव थानाय भारतीरि राव आरो / एबा राव सोलायनाय बायदिजों लोबबा गोनां गुबुन गुबुन फसंथान/ गौथुमफोरखौ GC आव सोसननो थांखि लानाय जादोंमोन।